《过吴门不及访弇州王公寄怀十首 其七》
明代·胡应麟

日月回真想，乾坤入梦游。晓风吴苑屐，寒雨石湖舟。

匣底双龙卧，毫端万象愁。亦知三径好，咫尺负羊求。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。